《邛州西岩轩阁陋甚抡仲知府舍人侍殿撰公来游》
宋代·郭印

鹤山争揽胜，此地独超然。
秀巘修屏立，枯崖半屋悬。
团云饶翠竹，鸣玉落清泉。
自得高人赏，佳名日益传。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。